Dikeledi Magadzi

Dikeledi Phillistus Magadzi ke mopolotiki wa kwa Aforika Borwa wa phathi ya African National Congress o e neng e le mopalamente go tswa ka 2014 go tsena 2023. O berekile e le modulasetilo wa komiti ya dipalamo go tswa ka 2014 go tsena 2019, e le mothusa tona wa dipalamo go tswa ka 2019 go tsena 2021 le e le mothusa tona wa metsi le kgopo leswe ka 2021 go tsena 2023. Magadzi pele o ne a berekile e le mokhanselara wa kgaolo ya Limpopo.

 Botshelo jwa gagwe 
Magadzi ke leloko la African National Congress. Go tswa ka 1994 go tsena 1998, o ne a bereka e le mokhanselara wa ditiro tsa setshaba kwa kgaolong ya Limpopo. O ne a ya go bereka e le mokhanselara wa temothuo go tswa ka 2004 go tsena 2009 le e le mokhanselara wa tshireletso go tswa ka 2009 go tsena 2010. Magadzi e ne e le leloko la lekgotla la bomme  la African National Congress go tswa ka 1990 go tsena 1996, leloko la lekgotla la thuto, botsogo le lekgotla la babereki go tswa ka 1987 go tsena 1994, le leloko la United Democratic Front (UDF) go tswa ka 1985 go tsena 1990. Go tswa 2007 go tsena 2022, o ne a bereka mo komiti kgolo ya ANC. Magadzi o na le bana ba le batlhano le bana ba bana ba le babedi."Dikeledi Magadzi, Ms | South African Government". www.gov.za. Retrieved 15 December 2025

Ka 2014, Magadzi o ne a tlhophilwe go ya palamenteng e le mongwe wa mapalamente a a makgolo mabedi, masome a mane le borobabongwe."2014 elections: List of ANC MPs elected to the National Assembly - DOCUMENTS | Politicsweb". www.politicsweb.co.za. Retrieved 15 December 2025 O ne a tlhophilwe go nna modulasetilo wa komiti ya dipalamo."Election of Chairperson | PMG". pmg.org.za. Retrieved 15 December 2025

Morago ga a sena go tlhophiwa gape ka 2019, o ne a thapiwa e le mothusa tona wa dipalamo.News, Eyewitness. "Ramaphosa's Cabinet: Who's in, who's out". ewn.co.za. Retrieved 15 December 2025 Ka Phatwe 2021, Magadzi o ne a thapiwa go nna mothusa tona wa metsi le kgopo leswe.Javier, Abigail. "The ins and outs of Ramaphosa's Cabinet reshuffle". ewn.co.za. Retrieved 15 December 2025

Magadzi o ne a seka a tlhophiwa mo ditlhophong tsa komiti kgolo kwa bokopanong jwa ANC jwa masome a matlhano le botlhano ka Morule 2022."Cabinet reshuffle imminent after more than a dozen ministers, deputies fail to make NEC cut". TimesLIVE. Retrieved 15 December 2025 O ne a ntshitswe e le mothusa tona a tlhatlhama Judith Tshabalala mo tswakanyong ya khuduthamaga ka Mopitlo a le malatsi a marataro ngwaga wa 2023."Phumulo Masualle and Sidumo Dlamini among casualties of Cabinet reshuffle". IOL. 7 March 2023. Retrieved 15 December 2025 Ka Mopitlo a le lesome le botlhano ngwaga wa 2023, Magadzi o ne a ithola marapo mo bo palamenteng.Felix, Jason. "Axed Cabinet ministers resign from seats in Parliament days after deployment to committees". News24. Retrieved 15 December 2025

 Metswedi